7/ 30 dages reglen

**7-dagesreglen**

Får/geder må ikke flyttes fra en bedrift, hvis der inden for de sidste syv dage er ankommet et klovbærende dyr til bedriften.

**Undtagelser: 7-dagesreglen gælder ikke, når:**

– får og geder flyttes mellem besætninger med samme ejer.  
– får og geder flyttes fra fælles græsgang og hjem til hjembesætningen.  
– får og geder skal til behandling på dyrehospital. Får og geder må også flyttes tilbage til besætningen     eller græsgangen efter behandlingen på dyrehospitalet.  
– får og geder køres direkte eller via et samlested til slagtning.  
– de tilførte får og geder er indsat i en separat karantæne.  
– får og geder samhandles eller eksporteres til tredjeland.

**30-dagesreglen**

Når får og geder er ankommet til en bedrift, må de ikke flyttes fra besætningen igen, før der er gået mindst 30 dage.

**Undtagelser: 30-dagesreglen gælder ikke, når:**

– får og geder flyttes fra fælles græsgang og hjem til hjembesætningen.  
– får og geder skal til behandling på dyrehospitalet. Får og geder må også flyttes tilbage til besætningen eller         græsgangen efter behandlingen på dyrehospitalet.  
– får og geder flyttes mellem besætninger med samme ejer.  
– får og geder køres direkte eller via et samlested til slagtning.  
– lammet/kiddet er under 30 dage gammelt og har opholdt sig i besætningen siden fødslen.  
– får og geder er genindsat i en besætning efter et dyrskue, når flytningen er til et nyt dyrskue.